**«Juul»** (հայերեն՝ ջուլ), ամերիկական էլեկտրոնային ծխախոտի ապրանքանիշ, որը վաճառվում է նաև Կանադայում, Մեծ Բրիտանիայում, Իսրայելում, Ռուսաստանում և Ուկրաինայում։ Ծխախոտը արտադրում է Juul Labs. ընկերությունը, որը համարվում է նիկոտինի առաքման համակարգերի համաշխարհային խոշորագույն արտադրողներից մեկը։ Juul-ը ԱՄՆ-ում էլեկտրոնային ծխախոտների ամենատարածված ապրանքանիշն է։ Ընկերությունը մասամբ տնօրինում է ամերիկյան Ալտրիա գրուփ ծխախոտային հոլդինգը, որի մի մասն է կազմում նաև ծխախոտի արտադրանքի խոշոր արտադրող Philip Morris-ը։ Շուկայական վերլուծաբանները նշել են, որ Juul-ի ապրանքներն արտաքին տեսքով տարբերվում են նրանով, որ հիշեցնում են համակարգչային USB կրիչներ։

Պատմություն
-----------

2015 թվականին Juul էլեկտրոնային ծխախոտի առաջին մոդելը ստեղծել է Pax Labs ընկերությունը։ 2017 թվականին Pax Labs-ի կազմից առանձնացրել են Juul Labs-ը։ Հիմնադիրներն են նախկին ծխողներ Ադամ Բոուենը (Adam Bowen) և Ջեյմս Մոնզիսը (James Monsees)։ Նրանք միասին ուսումնասիրել են Սթենֆորդի համալսարանական դիզայնն ու ավարտական կուրսում ստեղծել են Pax ընկերությունը, որտեղ մշակել են Ploom սարքը։

Սարքեր
------

Juul-ը էլեկտրոնային ծխախոտ է, որի համար հեղուկը արտադրվում է նիկոտինի աղով։ 2015 թվականին ընկերությունը ստացել է ամերիկյան արտոնագիր է նիկոտինի աղեր ստանալու իր միջոցի համար։ Նշվում է, որ այս տեխնոլոգիան թույլ է տալիս ստեղծել այնպիսի զգացողություններ, որոնք առավել մոտ են սովորական ծխախոտներին՝ համեմատած այլ էլեկտրոնային ծխախոտների հետ։ Յուրաքանչյուր քարթրիջ, որը կոչվում է Juul pod, պարունակում է նիկոտինի քանակություն, որը մոտավորապես համապատասխանում է 200 ծխախոտի գլանակի չափին։ ԱՄՆ-ում քարթրիջը պարունակում է 59 մգ/մլ, եվրամիությունում այդ թիվը կրճատվել է մինչև 20 մգ/մլ, ինչը զգալիորեն ավելի է, քան սովորական այլ արտադրողների մոտ։ 2018 թվականի օգոստոսին Juul-ը թողարկել է երկու համային քարթրիջներ (անանուխ և վիրջինիա ծխախոտ)՝ 35 մգ/մլ նիկոտինի պարունակությամբ։ Յուրաքանչյուր քարթրիջ պարունակում է բուսական ծագման պրոպիլենգլիկոլ, գլիցերին, համային տեսականի և նիկոտինի աղեր։ Juul սարքերը նման են համակարգչային USB կրիչների և լիցքավորվում են USB-ով։

Men’s Fitness ամսագրի գրախոս Բեն Ռեդինգը Juul սարքերը անվանել է «էլեկտրոնային ծխախոտների աշխարհում այֆոններ», բայց նաև նշել է, որ «դրանց պետք է ընտելանալ»։

Ծանոթագրություններ
------------------

1. ↑
2. ↑  El vendehumos de Juul: su valor cae un 87.5% en dos años y prepara su salida de Europa
3. ↑  Лидер американского рынка вейпов пришел в Россию — РБК, 30.10.2018
4. ↑  Никотиновый единорог Juul пришёл в Россию. В США он занимает 70% рынка электронных сигарет — «Секрет фирмы», 30.10.2018
5. ↑  (անգլերեն) Juul expands e-cig market share gap with Reynolds' Vuse — Winston-Salem Journal, 25.08.2015
6. ↑  (անգլերեն) Electronic Cigarette Sales in the United States, 2013-2017 — Journal of the American Medical Association 2.10.2018
7. ↑  (անգլերեն) Popular e-cigarette Juul's sales have surged almost 800 percent over the past year — CNBC, 2.07.2018
8. ↑  (անգլերեն) Juul May Get Billions in Deal With One of World’s Largest Tobacco Companies — New York Times, 19.12.2018
9. 1 2  (անգլերեն) PAX secures patent for "Nicotine Salt E-Cigarette" Archived 2020-11-08 at the Wayback Machine. — The Slanted, 22.12.2015
10. ↑  «Наша цель заключается в том, чтобы люди бросали курить сигареты» — «Коммерсантъ», 31.10.2018
11. ↑  (անգլերեն) The Promise of Vaping and the Rise of Juul — New Yorker, 14.08.2018
12. ↑  (անգլերեն) New Product: PAX LABS Introduces E-CIGARETTE JUUL Archived 2019-07-15 at the Wayback Machine. — Vape News, 1.06.2015
13. ↑  (անգլերեն) Pax Juul: the IPhone of E-cigs? — Men’s Fitness/Men’s Journal
14. ↑  (անգլերեն) Juul built an e-cigarette empire. Its popularity with teens threatens its future — CNBC, 4.08.2018
15. ↑  (անգլերեն) ‘Juuling’: The most widespread phenomenon you’ve never heard of — Boston Globe, 16.11.2017

Արտաքին հղումներ
----------------

|  |  |
| --- | --- |
|  | Juul Վիքիպահեստում |

* Juul-ի պաշտոնական կայք Archived 2013-07-21 at the Wayback Machine.